## El nou decret de la convivència en el sistema educatiu valencià entra en vigor este dimecres per a reforçar la protecció d’alumnat més vulnerable i l’autoritat docent

*** La norma considera a las víctimas con necesidades específicas como un agravante e introduce la obligatoriedad de una figura de coordinación con dedicación exclusiva en los centros
* El decreto endurece la respuesta frente al acoso y ciberacoso y regula el uso de dispositivos móviles en las aulas**

La consellera d’Educació, Cultura, Universitats i Ocupació, Carmen Ortí ha celebrat l’entrada en vigor este dimecres del nou decret de la convivència en el sistema educatiu de la Comunitat Valenciana, que naix amb l’objectiu de reforçar la protecció de l’alumnat, especialment el més vulnerable, previndre la violència en les aules i consolidar entorns educatius segurs, inclusius i respectuosos.

La consellera ha explicat que la nova normativa dona resposta a “una demanda del col·lectiu docent i també de les famílies davant l’augment de la violència i el ciberassetjament en els últims anys”.

La norma, que establix un dels marcs normatius més actualitzats a Espanya per a la gestió de la convivència escolar, és fruit “d’un procediment participatiu amb la consulta pública i la inclusió de propostes de tots els sectors educatius i socials que van voler fer aportacions”.

Entre les principals novetats, incorpora un vessant inclusiu, que reforça la protecció de les víctimes, especialment de l’alumnat amb necessitats específiques de suport educatiu o en situació de vulnerabilitat, que actuarà com a causa agreujant en la gradació de la responsabilitat.

En paraules de la consellera, representa “un blindatge legal davant les conductes que alteren la convivència en els centres educatius, garantint la protecció i el benestar de l’alumnat, incloent la igualtat, la inclusió, el respecte a la diversitat, així com els drets regulats en la normativa vigent”.

**Coordinació de benestar i protecció**

En esta línia, amb l’objectiu de garantir el dret de les víctimes a la informació, la seua participació en el procediment i un tracte respectuós es consolida la figura de la coordinació de benestar i protecció com a element clau en la prevenció i actuació davant situacions de violència.

Amb la supervisió de la direcció del centre, i en col·laboració amb els servicis d’orientació, esta nova figura serà la responsable d’articular les mesures de protecció de l’alumnat, impulsar protocols i treballar de manera coordinada amb els professionals dels Servicis Socials, de salut mental infantojuvenil i d’altres recursos de l’entorn.

D’altra banda, el decret reforça la resposta enfront de l’assetjament escolar i el ciberassetjament, regula l’ús de dispositius mòbils i simplifica els procediments disciplinaris.

Respecte a l’ús de dispositius mòbils en els centres educatius, la norma regula el seu ús, i els permet únicament amb finalitats didàctiques recollides en el projecte educatiu o per motius de salut degudament justificats, amb l’objectiu de millorar la convivència i el benestar socioemocional de l’alumnat.

Paral·lelament, Ortí ha subratllat que la nova norma “regula l’aplicació de procediments de conciliadors basats en la mediació i reconeix l’autoritat docent. En este sentit, el professorat compta amb protecció jurídica i qualsevol agressió, injúria o ofensa en l’exercici de les seues funcions passa a ser considerada falta greu.

A més, el decret incorpora mesures educatives provisionals, el procediment conciliador davant faltes greus i la possibilitat de tramitació urgent dels expedients disciplinaris en els casos més greus, reduint terminis i garantint la seguretat jurídica.

Paral·lelament, se simplifica la gestió administrativa mitjançant un mòdul específic en la plataforma ITACA que permetrà el seguiment digital dels procediments.

En definitiva, amb este decret la Generalitat avança en l’actualització del marc normatiu de convivència educativa i en l’enfortiment de la resposta dels centres davant l’increment de les incidències registrades en els últims anys.

Fecha: 07/01/2026